Diari Oficial de la Generalitat Valenciana


Sumari del DOGV 9287, del 28-02-2022 (2022/1613)

RESOLUCIÓ de 24 de febrer de 2022, de la presidenta de l'Institut Superior d'Ensenyances Artístiques de la Comunitat Valenciana (ISEACV), per la qual es designen els membres de la Junta Electoral per a l'adopció de les normes necessàries per al desenvolupament de les eleccions a membres del Consell de Direcció de l'Institut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1613


Data del document
:   24-02-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Institut Superior d'Ensenyaments Artístics de la Comunitat Valenciana

RESOLUCIÓ de 24 de febrer de 2022, de la presidenta de l'Institut Superior d'Ensenyances Artístiques de la Comunitat Valenciana (ISEACV), per la qual es designen els membres de la Junta Electoral per a l'adopció de les normes necessàries per al desenvolupament de les eleccions a membres del Consell de Direcció de l'Institut. [2022/1613]  
  
L'article 9, apartat 1, de la Llei 8/2007, de 2 de març, de la Generalitat, d'ordenació de centres superiors d'ensenyaments artístics i de la creació de l'Institut Superior d'Ensenyances Artístiques de la Comunitat Valenciana regula la composició del Consell de Direcció de l'ISEACV, assenyala en l'apartat 3 que «els Estatuts de l'ISEACV regularan el procediment d'elecció, substitució i suplència dels membres electes del Consell de Direcció».  
Per la seua banda, en l'apartat 3 de l'article 43 dels Estatuts de l'ISEACV aprovats pel Decret 82/2009, de 12 de juny, del Consell s'estableix que els membres electes del Consell de Direcció de l'ISEACV ho seran per un període de quatre anys i que en cas de produir-se vacants es procedirà a l'elecció d'un nou membre pel període que reste fins a completar els quatre anys.  
Així mateix, l'apartat 2.d de l'article 48 dels citats Estatuts de l'ISEACV, estableix que correspon al president o la presidenta de l'ISEACV la funció de convocar eleccions per al Consell de Direcció i designar la junta electoral prevista en l'article 45.1 dels Estatuts.  
  
D'acord amb el que es disposa en aquest article i apartat, el president o presidenta de l'ISEACV designarà una Junta Electoral, a proposta del Consell de Direcció, a la qual correspondrà dictar les normes necessàries per a l'organització, supervisió i resolució de conflictes del procés electoral.  
Així doncs, vista la proposta del Consell de Direcció de l'ISEACV, de data 5 de novembre de 2020, i en virtut de les funcions atribuïdes per l'article 48 dels Estatuts de l'ISEACV, resolc:  
  
Primer  
Designar els membres de la Junta Electoral per a les pròximes eleccions parcials dels membres no nats del Consell de Direcció de l'ISEACV:  
President: Inmaculada Sánchez Velasco, directora de l'ISEACV  
Secretària: Blanca Castelló Peidro, gerent de l'ISEACV  
Vocal: Álvaro Romero Moreno, cap d'Àrea d'Ordenació Acadèmica de l'ISEACV  
Vocal: María Francisca Boluda González, cap d'Àrea de personal de l'ISEACV  
Vocal: Javier Salvador Izquierdo Cañego, cap d'Àrea de Coordinació Normativa i Centres  
  
Segon  
La Junta Electoral proposarà a la Presidència de l'ISEACV el dia i les normes bàsiques en què les eleccions hagen de produir-se.  
  
Tercer  
Una vegada efectuada la convocatòria i dictades les normes bàsiques per al desenvolupament de les eleccions parcials, a la Junta Electoral correspondrà dictar les normes necessàries per a l'organització, supervisió i resolució de conflictes del procés electoral.  
  
Contra aquesta resolució, que esgota la via administrativa, la persona interessada podrà interposar recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa en el termini de dos mesos a comptar des de l'endemà de la notificació, o potestativament i amb caràcter previ, recurs administratiu de reposició en el termini d'un mes davant del mateix òrgan que el dicta, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de febrer de 2022.- La presidenta de l'ISEACV i consellera d'Innovació, Universitats, Ciència i Societat Digital: Carolina Pascual Villalobos.